Програма

для загальноосвітніх навчальних закладів

з навчанням румунською мовою

Література (румунська та світова) 

10-11 класи

Рівень стандарту 

Programa şcolară

Literatura 

(română şi universală)

Nivelul de standard

pentru clasele 10 – 11

ale instituţiilor de învăţământ general 

cu limba română de predare

Notă de prezentare

Programa şcolară la cursul integrat de literatură română şi literatură universal (nivelul de standard) pentru clasele 10–11 ale instituţiilor de învăţământ general cu limba română de predare a fost elaborată în baza „Standardelor de stat pentru şcoala de bază şi şcoala medie” ale Ministerului Învăţământului şi Ştiinţei din Ucraina.

Este documentul esenţial de stat care determină conţinuturile studierii literaturii în şcoală, volumul, consecutivitatea predării materiei de studiu, registrul de cunoştinţe, deprinderi şi concepţii care trebuie însuşite şi formate.

Literatura, ca disciplină şcolară, ocupă un loc deosebit în procesul instructiv-educativ al instituţiilor de învăţământ general ca unul dintre cele mai bogate izvoare de valori spirituale, moral-estetice, etice, cultural-istorice. Prin mijloacele cuvântului artistic se educă cetăţeanul, se dezvoltă competenţele lui comunicative. Operele din literatura română oferă elevilor posibilitatea de a însuşi valorile şi tradiţiile propriului popor, iar operele din literatura universală îi ajută să compare şi să aprecieze realizările literare şi culturale ale altor popoare.

Scopul fundamental al studierii literaturii este formarea competenţelor comunicative literare  axate pe cunoştinţe, deprinderi cognitive de tip creativ; pe convingeri şi concepţii despre lume şi societate, pe educarea conştiinţei şi dezvoltarea spirituală a persoanei care păstrează şi dezvoltă valorile spirituale ale poporului său, ajută la angajarea elevilor în procesul de descoperire a valorilor patrimoniului culturii universale.

În conformitate cu scopul fundamental al studierii literaturii, obiectivele în clasele 10–11 la etapa contemporană sunt:

· formarea înţelegerii necesităţii vitale de studiere a literaturii, de cunoaştere a lumii, prin intermediul literaturii, a istoriei, culturii, valorilor estetice şi morale; formarea universului spiritual al elevilor, a concepţiilor despre lume, a orientărilor valorice general-umane;

· educarea la elevi a respectului faţă de existenţa spirituală a poporului său şi a atitudinii tolerante faţă de alte tradiţii culturale;

· formarea deprinderilor de a analiza, de a aprecia şi întrebuinţa în practică noţiunile acumulate verbal sau sub alte forme, pentru a se orienta în fluxul informaţiilor;

· dezvoltarea deprinderilor de comunicare liberă şi adecvată în diferite sfere şi situaţii de comunicare; de formulare a opiniilor şi exprimare a sentimentelor referitoare la anumite fenomene din viaţă sau din creaţiile literare, de abordare a problemelor moral-etice şi estetice; 

· perfecţionarea deprinderilor referitoare la activitatea de învăţare, dezvoltarea capacităţilor intelectuale şi creative ale elevilor;

· formarea unei generaţii tinere care ar fi capabilă să se integreze în diverse nivele ale societăţii; să-şi continue, în orice fază a exis​tenţei, procesul de învăţare.

Principiile de învăţare a literaturii:

· studierea literaturii în baza receptării textului literar şi a exprimării propriilor opinii în procesul de interpretare a acestuia;

· principiul consecutivităţii între ciclul primar, şcoala de bază şi şcoala medie;

· respectarea cerinţelor psihopedagogice faţă de particularităţile de vârstă ale elevilor.

Programa are următoarea structură:

· conţinuturile componentei literare (operele propuse pentru studiere şi noţiunile de teorie literară);

· cerinţele de stat faţă de nivelul pregătirii generale a elevilor;

· anexe (lista textelor pentru citire individuală şi discuţie colectivă în clasă).

Liniile de conţinut ale componentei literare sunt linia axiologică, linia cunoaşterii literaturii, linia culturală.

Linia axiologică asigură studierea operei literare în unitatea dimensiunilor etice şi estetice, orientarea lucrului asupra textului în vederea formării viziunilor valorice şi a dezvoltării capacităţilor creative individuale; linia cunoaşterii literaturii asigură însuşirea celor mai importante cunoştinţe teoretice şi istorico-literare la analiza ope​rei în contextul procesului literar; linia culturală asigură conştientizarea literaturii ca parte componentă a culturii spirituale a poporului.

Conţinutul componentei literare vizează formarea deprinderii de lectură a literaturii artistice, crearea în baza cunoştinţelor literare însuşite a condiţiilor optime pentru dezvoltarea multilaterală a personalităţii şi realizarea acesteia; educarea cetăţeanului Ucrainei, formarea valorilor naţionale şi general-umane, angajarea elevilor la cunoaşterea celor mai reuşite realizări ale culturii.

Conţinutul componentei literare se va studia în baza pedagogiei şi metodicii comparative, la fel şi a didacticii generale axate pe particularităţile cunoaşterii empirice şi ştiinţifice, care antrenează în toate situaţiile perspectiva comunicativ-funcţională a învăţării. Dezvoltarea gândirii logice şi analitice la lecţiile de literatură va fi însoţită de elementele cunoaşterii artistice.

Textul literar, operele şi evenimentele literare solicită întrebuinţarea unui instrumentar tehnologic corespunzător, caracteristic cunoaşterii artistice: reflectarea, creativitatea, reconstruirea, recrearea, motivaţia, retrăirea, conversaţia, expresivitatea, evidenţierea valorilor, formarea atitudinii personale etc. În acest sens, cunoaş​terea artistică la lecţiile de literatură este dominantă în studierea noţiunilor de teorie literară, estetică, mitologică, etimologică, în descoperirea frumuseţii operelor populare şi artistice etc.

Procesul de predare-învăţare a literaturii se va baza pe următoarele principii:

· integrator;

· studierea textului literar şi formarea capacităţilor de citire;

· educarea valorilor general-umane;

· respectarea principiilor de consecutivitate între nivele şi clase.

Cunoştinţele, deprinderile şi perceperile elevilor vor fi evaluate în baza „Criteriilor Ministerului Învăţământului şi Ştiinţei din Ucraina”.

Clasa a 10 −a

(70 de ore, 2 ore pe săptămână, disponibile – 5 ore)

	nr. de ore
	Conţinuturile învăţării
	Cerinţele de stat faţă de nivelul pregătirii generale a elevilor

	3
	Repetarea noţiunilor de teorie literară însuşite în clasele 5 – 9.
	Elevul 

· îşi consolidează şi sistematizează noţiunile de teorie literară însuşite în clasele 
5 – 9;

	2
	Titu Maiorescu. Junimea şi revista Convorbiri literare. Scurtă istorie. Principalele manifestări de cultură. 

Epoca marilor clasici.
	· determină rolul lui T. Maiorescu în critica literară românească; 

· analizează talentul lui literar şi crezul lui estetic; 

· numeşte principiile sociale şi estetice ale junimismului;

· apreciază rolul junimiştilor în evoluţia culturii naţionale;

	14
	Mihai Eminescu, viaţa şi activitatea literară. 
	· numeşte cele mai însemnate date şi opere din viaţa şi activitatea lui Mihai Eminescu;

	2
	Poezia Epigonii. Tema, ideea, compoziţia. Semnificaţiile poemului. Descrierea tablourilor. 
	· determină tema, ideea, structura operei;

· comentează semnificaţiile titlului şi ale operei;

· identifică şi compară trecutul şi prezentul;

· cunoaşte subiectul;

· observă descrierea tablo​u​rilor;

· conştientizează rolul poeziei în dezvoltarea culturii;

	2
	Scrisoarea I. 

Problematica. Structura operei. Viziunea cosmologică. Imaginea bătrânului dascăl. Particularităţile artistice.

Teoria literară. Scrisoarea.
	· citeşte expresiv textul;

· determină temele, motivele;

· analizează structura operei;

· cunoaşte noţiunea de scri​soare;

· analizează particularităţile ar​tistice;

· identifică bivalenţa timpului din poem;

· descoperă viaţa omului de geniu;

· descrie portretul bătrânului dascăl;

· conştientizează îmbinarea filozofiei cu literatura;

	4
	Lirica de dragoste. Caracterul romantic al liricii eminesciene. Poeziile: Dorinţa. Teme şi motive. Viziunea poetului asupra iubirii şi naturii. 

Floare albastră. Tema. Structura poeziei. Particularităţile artistice. Semnificaţia titlului.

Sara pe deal – poezie a dorului de dragoste (conţinând neîntrecute elemente de pastel). 

Atât de fragedă. Idealul poetului în dragoste.
	· determină marile teme ale creaţiei eminesciene;

· citeşte şi recită expresiv;

· comentează textele poeziilor;

· numeşte temele şi motivele; 

· observă viziunea poetului asupra iubirii şi naturii;

· identifică figurile de stil;

· descoperă particularităţile artistice;

· apreciază comuniunea omului cu natura;

	1
	Poezia Glossă. Tema, motive. Semnificaţia titlului. Particularităţile artistice.

Teorie literară. Glosă.
	· citeşte şi recită expresiv;

· determină tema, motivele;

· comentează semnificaţiile titlului şi ale textului;

· argumentează condiţia geni​ului;

· numeşte stilul şi maximele cuprinse în poezie;

· observă că poezia este o capodoperă a satirii ideologice;

· apreciază valoarea filozofică a poeziei;

	3
	Poemul Luceafărul. Sursele folclorice ale poemului. Structura. Luceafărul – exponent al dramei omului de geniu. Sensul alegoric al poemului. Valorile etice, sociale şi filozofice ale poemului. Mă​iestria artistică. Semnificaţiile poemului.
	· citeşte şi recită expresiv un fragment;

· descoperă şi numeşte sur​sele folclorice ale poemului;

· comentează semnificaţiile poemului şi sensul alegoric;

· descifrează semnificaţiile titlului şi ale poemului;

· argumentează teza că Luceafărul este exponent al dramei omului de geniu;

· comentează semnificaţiile finalului;

· apreciază valorile etice, sociale şi filozofice ale poemului;

	2
	Nuvela Sărmanul Dionis. Proza fantastică, filozofică, de factură reflexivă. Semnificaţiile nuvelei.
	· numeşte temele;

· descoperă structura operei;

· comentează semnificaţia titlului;

· determină liniile subiectului;

· identifică spaţiul şi timpul din operă;

· caracterizează personajele;

· descoperă elementele romantice;

· apreciază valoarea fantastică şi filozofică a operei;

	5
	Ion Creangă, viaţa şi activitatea literară.
	· numeşte cele mai însemnate date şi opere din viaţa şi activitatea lui Ion Creangă;

	3
	Amintiri din copilărie. Tematica. Izvoarele de inspiraţie. Structura epică a operei. Evocarea afectivă a copilăriei. Comicul. Caracterizarea personajelor. Autorul – narator şi personaj principal.  Particularităţile artistice (arta narativă şi expresivitatea imaginilor).
	· determină tematica;

· analizează structura epică a operei;

· identifică izvoarele de inspiraţie;

· comentează particularităţile artei narative;

· stabileşte semnificaţiile operei;

· descoperă  comicul;

· caracterizează personajele;

· demonstrează că Amintirile din copilărie este un roman al vârstei inocente, al formării şi al moderării umane; 

· argumentează că este o evocare a satului tradiţional cu obiceiuri fixate printr-o 
existenţă multimilenară; 

· evidenţiază trăsăturile specifice limbajului artistic; 

· apreciază copilăria nu numai cu ochii omului matur, ci şi cu ochii copilului universal;

· îşi exprimă părerea despre valorile descoperite;

	2
	Povestea Harap Alb. Surse folclorice. Teme şi motive. Caracterizarea personajelor. Mijloacele artistice de exprimare.
	· descoperă sursele folclorice ale poveştii;

· determină temele, motivele;

· comentează semnificaţiile; 

· caracterizează personajele;

· foloseşte mijloacele artistice descoperite în poveste în comunicarea orală şi cea scrisă; 

· apreciază valorile etice şi didactice ale poveştii;

	4
	Ion Luca Caragiale, comedia O scrisoare pierdută.

Date bio-bibliografice. 

Structura operei şi momentele acţiunii. Caracterizarea personajelor prin acţiune, limbaj şi nume. Natura şi elementele comicului. Limbajul artistic.

Teoria literară. Realismul. Comedia.
	· determină tema, problema​tica;

· stabileşte structura şi momentele acţiunii;

· cunoaşte noţiunea de realism;

· identifică liniile subiectului;

· numeşte modalităţile de caracterizare a personajelor;

· descoperă situaţiile comice în operă;

· analizează personajele care reprezintă tipul „omului politic şi al demagogului”;

· apreciază universul comic şi universul tragic al  operei;

· îşi exprimă părerea despre rolul scriitorului în dezvoltarea genului dramatic; 

	4
	Barbu Ştefănescu Delavrancea, drama Apus de soare. Date bio-bibliografice.

Tema. Structura operei. Semnificaţia titlului. Caracterizarea personajului principal – Ştefan cel Mare.

Teoria literară. Naturalismul.
	· citeşte analitic textul;

· identifică sursa de inspiraţie;

· descoperă natura conflictului şi trăsătura dominantă a stilului;

· comentează semnificaţia simbolică a titlului;

· stabileşte momentul culminant al acţiunii;

· numeşte procedeele stilistice întâlnite în operă;

· caracterizează personajul principal;

· apreciază valorile istorice, sociale şi psihologice al operei;

	4
	George Coşbuc, poezia Poetul. 

Date bio-bibliografice. Poezia cu caracter social. Concepţia autorului despre poezie şi rolul scriitorului în societate.

Poezia Numai una. Teme şi motive. Particularităţile artistice. 
	· citeşte şi recită expresiv câte un fragment de poezie;

· determină caracterul social al poeziei;

· identifică tema, ideea;

· comentează semnificaţiile titlului şi ale poeziei;

· analizează particularităţile artistice;

· apreciază concepţia poetului despre poezie şi rolul scriitorului în societate;

· comentează concepţia ţăranului despre dragoste;

· îşi exprimă părerea despre valorile descoperite;

	2
	Octavian Goga, poezia Rugă​ciune. 

Date bio-bibliografice. Tema, motive. Semnificaţia poeziei. 

Teoria literară. Manifestul literar.
	· citeşte analitic textul;

· comentează poezia;

· determină temele, motivele;

· descoperă semnificaţiile poe​ziei;

· defineşte noţiunea de manifest literar;

· identifică în text cuvintele care sugerează starea sufletească a poetului;

· analizează efectele stilistice din operă;

· apreciază conştiinţa socială şi naţională;

	3
	Aleksandr Sergheevici Puşkin, romanul în versuri Evghenii Oneghin. 

Date bio-bibliografice. Romanul – frescă a societăţii ruseşti. Structura şi problematica romanului. Caracterizarea personajelor. Ori​ginalitatea şi bogăţia limbajului  poetic.

Teoria literară. Romantismul. Romanul în versuri.
	· citeşte analitic textul;

· comentează cele citite;

· determină structura şi problematica romanului;

· cunoaşte noţiunea de roman în versuri;

· redă subiectul;

· observă caracterul social-psihologic al romanului;

· caracterizează personajele;

· determină modalităţile de exprimare;

· evidenţiază rolul descrierii;

· apreciază originalitatea şi bogăţia limbajului poetic;

· conştientizează aspectul moral al relaţiilor dintre oameni;

	2
	Gustave Flaubert, romanul Doamna Bovary. Date bio-bibliografice. Aspiraţiile iluzorii în confruntare cu realitatea. Particularităţile artistice (întrebuinţarea vorbirii directe ca procedeu pentru dezvăluirea psihologiei personajelor).

Teoria literară. Noţiunea de bo​varism. Tipuri şi mijloace de psihologism în literatură.
	· determină tema, structura;

· descoperă problematica romanului;

· cunoaşte noţiunea de bovarism;

· analizează particularităţile artistice;

· redă conţinutul;

· caracterizează personajele;

· identifică caracterul realist al operei;

· apreciază valoarea etică, estetică şi psihologică a romanului;

	3
	Fiodor Mihailovici Dostoevski, romanul Crimă şi pedeapsă. Date bio-bibliografice. Structura şi problematica romanului. Caracterizarea personajelor (psihologismul, polifonia, profunzimea dezvăluirii caracterelor umane).

Teoria literară. Romanul psihologic şi romanul filozofic.
	· citeşte analitic textul;

· determină structura şi pro​blematica romanului;

· cunoaşte noţiunile de roman psihologic şi roman filozofic;

· dezvăluie complexitatea lumii spirituale;

· comentează semnificaţia titlului;

· observă caracterul filozofic, social, psihologic şi moral-etic al operei;

· caracterizează personajele;

· apreciază concepţia filozofică, etică şi estetică a scriitorului şi reflectarea lor în opera artistică; 

· apreciază rolul scriitorului în literatura universală;

	4
	Lev Nikolaevici Tolstoi, romanul Război şi pace – apogeul creaţiei. Date bio-bibliografice. Structura romanului: teme, idei, motive. Complexitatea personajelor. Personajul colectiv. Măiestria artistică a autorului.

Teoria literară. Realismul. Romanul-epopee.
	· citeşte analitic textul;

· determină tema, ideea, motivele şi structura;

· caracterizează personajele şi recunoaşte complexitatea lor;
· identifică specia operei;

· defineşte noţiunea de roman-epopee;

· determină măiestria artistică;

· descoperă concepţia social-filozofică;

· stabileşte fragmentele esenţiale;

· îşi expune părerea despre popor ca forţă motrice a istoriei;

· conştientizează valoarea universală a creaţiei lui L. N. Tolstoi;

	3
	Anton Pavlovici Cehov, Livada cu vişini. Date bio-bibliografice. Problematica şi structura operei. Caracterizarea personajelor. 

Semnificaţiile operei.

Teoria literară. Comedia lirică.
	· determină structura şi problematica operei;

· comentează semnificaţia titlului şi a simbolurilor; 

· caracterizează personajele;

· comentează rolul dialogului;

· observă legătura dintre generaţii;

· argumentează dreptul scriitorului de a figura printre marii scriitori ai lumii;

	1
	Walt Whitman, culegerea Fire de iarbă (o poezie la alegere). Date bio-bibliografice. Purificarea omului prin apropierea de natură. Particularităţile artistice ale poe​ziei. 

Teoria literară. Versul liber.
	· citeşte şi comentează textul; 

· determină tema, motivele; 

· cunoaşte noţiunea de vers liber; 

· analizează legătura poeziei cu tradiţiile romantice; 

· apreciază rolul scriitorului în dezvoltarea poeziei universale;

	1
	Charles Baudelaire, culegerea Florile răului (o poezie la alegere). 

Date bio-bibliografice. Ideea creării frumosului din urât, motivul neînvingerii răului, setea de armonie.

Romanticul întârziat, precursorul simbolismului.
	· citeşte şi recită expresiv o poezie (la alegere);

· descoperă tema, ideea, motivele;

· determină concepţiile şi viziunea estetică a scriitorului;

· observă contrastul dintre realitate şi ideal;

· analizează particularităţile artistice;

· apreciază setea de armonie a romanticului;

	2
	Thomas Mann, romanul-eseu Muntele vrăjit. Date bio-bibliografice.

Tematica romanului. Timpul, spaţiul şi mişcarea în viziunea personajelor. Particularităţile artistice. Semnificaţia titlului.

Teoria literară. Romanul-eseu.
	· citeşte şi comentează textul;

· numeşte tematica romanului;

· cunoaşte noţiunea de roman-eseu;

· analizează particularităţile ar​tistice;

· identifică semnificaţia titlului;

· determină timpul, spaţiul şi mişcarea în operă;

· caracterizează personajele;

· apreciază valoarea filozofică prin mesajul umanist al operei.

	2
	Sistematizarea şi generalizarea cunoştinţelor

	
	Repartizarea orelor:

literatura română – 38 de ore; literatura universală – 19 ore; 

lucrări de control – 4 ore; discuţii colective – 2 ore; disponibile – 5 ore.




Lista lecturii individuale

1. Mihai Eminescu, Elegii şi sonete.

2. Ion Druţă, Eminescu – poet naţional.

3. Leonida Lari, Scrisoare lui Eminescu.

4. Liviu Rebreanu, Pădurea spânzuraţilor.

5. Grigore Vieru, Legământ.

6. Alexandru Macedonski, Rondelul rozelor ce mor.
7. George Bacovia, Lacustră.
8. Ioan Slavici, Mara.

9. , Cântarea cântărilor.

10. A.S. Puşkin, Ruslan şi Ludmila.

11. F.M. Dostoevski, Fraţii Karamazov.

12. A.P. Cehov, Trei surori.

13. Charlotta Bronte, Jane Eyre. 

14. 
Heinrich Heine, culegerea Cartea cântecelor (o poezie
Clasa a 11 – a

(70 de ore, 2 ore pe săptămână, disponibile – 5 ore)

	nr. de ore
	Conţinuturile învăţării
	Cerinţele de stat faţă de nivelul pregătirii generale a elevilor

	2
	Alexandru Macedonski, poemul Noaptea de decemvrie. Date bio-bibliografice. 

Revista Literatorul. Semnificaţia alegorică a poemului. Elemente epice şi dramatice. Valoarea simbolurilor. Romantism şi simbolism în poem.

Poezia Rondelul de aur.
Teme. Motive. Particularităţile stilului.

Teoria literară. Simbolismul. Rondelul.
	Elevul 

· citeşte şi recită expresiv fragmente;
· determină temele, motivele şi structura operelor;
· comentează semnificaţia alegorică şi valoarea simbolurilor;
· analizează particularităţile artistice şi originalitatea;
· defineşte noţiunea de simbolism şi rondel;
· fixează condiţia omului de geniu;
· apreciază caracterul critic, social şi protestatar;

	1
	George Bacovia, poezia Plumb.

Date bio-bibliografice. Definirea universului exterior şi interior (spaţiu şi imagini vizuale). Elemente ale operei poetice simboliste (simbol, sugestie, muzicalitate, refren; particularităţile artistice).
	· citeşte expresiv şi recită un fragment;

· cunoaşte tema, ideea;

· comentează semnificaţia titlului şi a elementelor simboliste;

· distinge planurile poeziei;

· identifică cuvântul-cheie;

· defineşte universul exterior şi interior;

	2
	Tudor Arghezi, poezia Testament. 

Date bio-bibliografice. Valoarea de artă poetică a textului. Relaţia dintre generaţii. Valoarea spirituală a cuvântului. Particularităţile prozodice ale poeziei.

Teoria literară. Specia literară – testamentul.
	· numeşte marile teme ale liricii argheziene;

· comentează valoarea de artă a textului;

· determină tema, ideea, structura;

· descoperă semnificaţiile titlului şi ale poeziei;

· cunoaşte noţiunea de testament;

· apreciază valoarea spirituală a cuvântului;

· îşi expune părerea despre relaţia dintre generaţii;

	2
	Lucian Blaga, poezia Eu nu strivesc corola de minuni a lumii. Date bio-bibliografice. Valoarea de artă poetică a poeziei. Specificul metaforic. Particularităţi ale cunoaşterii poetice. 

Teoria literară. Expresionismul. 
	· citeşte şi recită expresiv fragmente de poezie;

· determină tema, structura;

· descoperă semnificaţiile;

· analizează specificul metaforic şi particularităţile cunoaşterii poetice;

· argumentează că poezia este o meditaţie filozofică cu profunde accente lirice;

· identifică cuvintele-cheie;

· analizează folosirea verbelor în poezie;

· identifică lexicul textului;

· argumentează că enumerarea atributelor lumii nu este făcută la întâmplare;

· argumentează că poezia înseamnă forma cea mai înaltă a spiritualităţii unui popor, o sinteză estetică, etică şi etnică; 

· îşi exprimă părerea despre valorile poeziei;

	3
	Liviu Rebreanu, romanul Ion. 

Date bio-bibliografice. Problema​tica romanului. Structura romanului: partea I – Glasul pământului; partea II – Glasul iubirii. Caracterizarea personajelor. Particularităţi artistice.

Teoria literară. Modernismul. Romanul obiectiv.
	· citeşte analitic textul;

· determină problematica şi structura romanului;

· analizează particularităţile artistice;

· cunoaşte noţiunea de roman obiectiv (cu elemente psihologice);

· caracterizează personajele;

· descrie satul ardelean reflectat în roman şi viaţa ţăranului;

· argumentează că este romanul unui destin individual;

· identifică conflictele sociale;

· apreciază valoarea socială şi psihologică a operei;

	4
	Mihail Sadoveanu, romanul Fraţii Jderi. 

Date bio-bibliografice. Structura romanului şi caracterul lui monografic: Ucenicia lui Ionuţ – roman de iniţiere; Izvorul Alb – roman al eroului împlinit; Oamenii Măriei Sale – roman al jertfei. Figura centrală a domnitorului Ştefan cel Mare. Elemente istorice, legendare, fictive. Particularităţile artistice ale romanului.

Teoria literară. Romanul istoric.
	· determină izvoarele de inspiraţie;

· descoperă problematica;

· analizează structura şi caracterul monografic al romanului;

· cunoaşte noţiunea de roman istoric;

· analizează particularităţile artistice;

· redă conţinutul;

· caracterizează personajul principal;

· identifică realitatea, legenda şi mitul în roman;

· argumentează dorinţa de libertate şi credinţă în izbândă;

· evidenţiază elementele specifice romanului istoric;

	3
	Camil Petrescu, romanul Ultima noapte de dragoste, întâia noapte de război. 

Date bio-bibliografice. Structura romanului: partea I – roman al iubirii; partea a II-a – roman al războiului. Viziunea personajului principal asupra războiului şi asupra socialului. Specificul analizei psihologice şi construcţia naraţiunii (discursul la persoana I). 

Teoria literară. Romanul de analiză psihologică.
	· citeşte analitic textul;

· determină tema, structura;

· cunoaşte noţiunea de realism, roman de analiză psihologică;

· analizează construcţia naraţiunii;

· comentează semnificaţiile titlului;

· identifică cele două realităţi prezentate;

·  determină timpul acţiunilor;

· caracterizează personajele;

· argumentează că „Ultima noapte...” este un roman de experienţă, de cunoaştere, de observaţie a trăirilor lăuntrice; 

· apreciază rolul scriitorului în literatura română;

	4
	Lucian Blaga, drama Meşterul Manole. Date bio-bibliografice. Motivul sacrificiului uman în numele creaţiei. Structura dramei. Elemente comune cu balada populară. Caracterizarea personajelor. Elemente de originalitate. Semnificaţiile deznodământului. Măiestria artistică.

Teoria literară. Drama expresionistă.
	· citeşte expresiv pe roluri textul;

· comentează opera;

· numeşte structura, motivele dramei;

· găseşte elementele comune cu balada populară; 

· analizează măiestria artistică;

· cunoaşte noţiunea de expresionism;

· caracterizează personajele;

· comentează semnificaţiile deznodământului;

· precizează locul şi timpul acţiunii;

· îşi expune părerea despre motivul sacrificiului uman în numele creaţiei;

	4
	Mircea Eliade, romanul Maitreyi. 

Date bio-bibliografice. Teme şi mo​tive. Structura romanului. Caracterul romantic. Caracterizarea personajelor. Conflictul spiritual dintre Orient şi Occident. Semnificaţiile romanului. Specificul naraţiunii lui Mircea Eliade.

Teoria literară. Romanul experienței.
	· citeşte analitic romanul;

· determină tema, ideea, motivele, structura, liniile de subiect; 

· comentează semnificaţiile ro​manului;

· caracterizează personajele;

· analizează şi argumentează conflictul spiritual dintre Orient şi Occident;

· comentează caracterul romantic al romanului;

· observă specificul naraţiunii autorului;

· apreciază valoarea romanului ca sinteză a unei lumi spirituale;

· evidenţiază rolul lui Mircea Eliade în dezvoltarea literaturii şi culturii;

	2
	George Meniuc, eseul Marea Neagră. Date bio-bibliografice. Problematica. Chipul lui Ovidiu. Simplitatea expresiei şi forţa ei de convingere.

Teoria literară. Eseul.
	· citeşte analitic eseul;

· determină problematica;

· defineşte noţiunea de eseu;

· caracterizează chipul lui Ovidiu;

· redă subiectul;

· comentează pledoaria scriitorului pentru o artă autentică, indivizibil legată de viaţa poporului; 

· apreciază valoarea de eseist a scriitorului;

	3
	Ion Druţă, romanul Clopotniţa. 

Date bio-bibliografice. Arta de prozator a lui Ion Druţă. Structura romanului. Problematica. Caracterizarea personajelor. Particularităţile artistice ale romanului.
	· citeşte analitic şi critic romanul;

· determină tema, ideea;

· identifică structura, problematica; 

· caracterizează personajele;

· redă momentele subiectului;

· comentează semnificaţia titlului;

· observă şi analizează faptele personajului principal; 

· apreciază arta de prozator a scriitorului;

	2
	Nichita Stănescu, poezia Cântec 

(E o întâmplare a fiinţei mele...). 

Date bio-bibliografice. Valoarea de artă poetică a poeziei. Semnificaţia mesajului liric. Particularităţi ale limbajului. 

Poezia Leoaică tânără, iubirea. Tema iubirii. Specificul poeziei lui Nichita Stănescu.
	· citeşte şi comentează poeziile;

· determină tema, ideea; 

· analizează stilistic poeziile;

· memorizează o poezie (la alegere);

· relevă semnificaţia mesajului liric; 

· conştientizează frumuseţea şi măreţia sentimentului descris;

· sesizează limbajul poetic;

· caracterizează specificul poeziei lui Nichita Stănescu; 

	2
	Grigore Vieru, poezia Casa părintească Date bio-bibliografice. 

Meditaţie lirică asupra baştinei. Structura şi elementele prozodice ale poeziei. Gradaţia zbuciumului sufletesc. Sinceritatea imaginilor poetice. Elemente prozodice.
	· citeşte şi recită expresiv poezia; 

· determină tema, ideea textului; 

· analizează stilistic poezia; 

· observă plasticitatea imaginilor poetice;

· identifică elementele prozodice;

· înţelege şi interiorizează legătura indispensabilă a omului cu baştina şi casa părintească; 

· selectează cuvintele şi expresiile-cheie şi determină semnificaţia lor filozofică; 

· relevă valoarea conotativă a cuvintelor;

· urmăreşte gradaţia zbuciumului sufletesc;

· pune în valoare imaginile; 

· observă individualitatea cuvântului poetic;

	2
	Nicolae Labiş, poezia Moartea căprioarei. Date bio-bibliografice. 

Teme şi motive. Structura. Peisajul şi trăirea sufletească a copilului. Semnificaţii. Specificul emoţiei lirice. 
	· citeşte expresiv textul;

· identifică tema, ideea, motivele, compoziţia;

· comentează semnificaţia titlului, a simbolurilor; 

· observă specificul emoţiei lirice;

· urmăreşte legătura dintre peisaj şi trăirea sufletească;

· relevă semnificaţiile diferitelor secvenţe narative; 

· comentează motivul jertfei în numele binelui comun; 

· apreciază rolul naturii în viaţa omului;

· conştientizează valoarea literar-estetică şi general-umană a poeziei;

	2
	Marin Sorescu, poezia Trebuiau să poarte un nume. 

Date bio-bibliografice. Relevarea creaţiei eminesciene. Specificul liricii lui Marin Sorescu.
	· citeşte expresiv şi comentează poezia;

· determină tema, ideea; 

· recunoaşte motivele poeziei eminesciene şi comentează semnificaţia lor;

· sesizează limbajul poetic;

· analizează specificul liricii auto​rului;

· conştientizează mesajul de idei şi sentimente;

	2
	Paul Verlaine, poezia Cântec de toamnă. Date bio-bibliografice.

Muzicalitatea versurilor. Plasticitatea descrierii. 

Poezia Plânge în inima mea.

Mesajul de idei şi sentimente. Particularităţile artistice (muzicalitatea versurilor, repetiţia de cuvinte, ref​ren, vocale).
	· citeşte şi recită expresiv poe​ziile;

· determină tema, mesajul de idei şi sentimente;

· analizează particularităţile artistice;

· observă plasticitatea descrierii;

· comentează semnificaţiile sim​bolurilor;

· apreciază rolul scriitorului în dezvoltarea curentului simbolist;

	3
	Stendhal (Henri Beyle), romanul Roşu şi negru.   Date bio-bibliografice. Problematica. Compoziţia şi semnificaţia operei. Elemente romantice şi realiste în operă. Detalii simbolice în operă. Caracterizarea personajelor. Portrete feminine în roman.

Teoria literară. Romanul social-psihologic.
	· citeşte analitic textul;

· determină problematica, com​poziţia; 

· identifică semnificaţia titlului;

· caracterizează personajul prin​cipal;

· descoperă elemente romantice şi realiste;

· descrie portretele feminine din roman;

· conştientizează tendinţele ro​mantice şi realiste în creaţia autorului;

	1
	Guillaume Apollinaire, poezia Podul Mirabeau – meditaţie asupra efemerului. 

Date bio-bibliografice. Motive, sim​boluri. Comuniunea om-natură. Muzicalitatea interioară a versurilor.

Teoria literară. Versul liber.
	· cunoaşte motivele, simbolu​ri​le;

· determină natura, spaţiul şi timpul;

· descoperă în text mijloacele artistice şi explică rolul lor;

· identifică relaţia om-natură;

· demonstrează că poezia este o meditaţie a efemerului;

· apreciază rolul scriitorului în dezvoltarea poeziei avangardiste franceze şi europene; 

	1
	Federico Garcia Lorca, Balada somnambulă. Date bio-biblio​gra​fice. 

Tema dragostei şi a morţii. Particularităţi artistice (planurile real şi transreal, elemente epice, ambianţa dramatică).

Teoria literară. Balada - romanţă.
	· citeşte expresiv balada;

· comentează textul;

· identifică tema dragostei şi a morţii;

· analizează particularităţile artistice şi originalitatea lor;

· formulează şi exprimă atitudinea personală faţă de textul citit;

	2
	Serghei Esenin, poezia Scri​soare mamei. Date bio-bibliografice. 

Sentimentul fiului faţă de mamă.

Poezia Hai, cântă-mi, soro... Nostalgia casei părinteşti. 

Poezia Nu mai plâng, nu chem... Resemnarea faţă de trecerea ireversibilă a timpului. Analiza re​trospectivă a drumului vieţii.
	· citeşte şi recită expresiv (la alegere);

· determină tema şi ideea poeziilor;

· apreciază valoarea artistică a poeziilor;

· conştientizează valorile general-umane ale textelor; 

· îşi exprimă părerea asupra mijloacelor expresive şi artistice ale poeziilor;

	1
	Anna Ahmatova, culegerea Vântul războiului (o poezie la alegere). Date bio-bibliografice. Mesajul de idei şi sentimente al poeziei. 

Teoria literară. Acmeismul.
	· citeşte expresiv poezia;

· determină tema, ideea;

· sesizează sentimentele din poezie;

· identifică trăsăturile caracte​ristice acmeismului, aspectele lui estetice  şi poetice.

	3
	Ernest Hemingway, nuvela Bătrânul şi marea. Date bio-bibliografice. 

Teme şi motive. Structura nuvelei. Caracterizarea personajului principal. Concentrarea asupra stării emoţionale. Specificul stilului lui Hemingway.

Teoria literară. Povestirea-parabolă.       Subtextul.
	· numeşte tema şi motivele;

· comentează semnificaţia simbolurilor;

· caracterizează personajul principal şi apreciază comportarea şi trăsăturile de caracter;

· redă unele fragmente din text;

· descoperă subiectul şi conţinutul simbolico-filozofic;

· identifică semnificaţia finalului;

· analizează specificul stilului;

· apreciază rolul scriitorului în dezvoltarea prozei; 

· evidenţiază specificul poves​tirii-parabolă şi al subtextului;

	3
	Eugen Ionescu, drama Rinocerii. 

Date bio-bibliografice. Problema​tica. Structura operei. Sensul simbolic al subiectului. Problema pierderii individualităţii sub influenţa maselor. Semnificaţia metaforei. Oglindirea devastării spirituale şi intelectuale a societăţii contemporane.

Teoria literară. Teatrul absurdului. Parabola absurdului.
	· citeşte expresiv fragmente;

· comentează cele citite;

· înţelege conţinutul operei;

· determină problematica, struc​tura operei; 

· analizează sensul simbolic al subiectului; 

· identifică chipurile din dramă;

· sesizează sensul metaforei;

· cunoaşte noţiunea de teatru al absurdului; 

· observă reflectarea devastării spirituale şi intelectuale a societăţii contemporane; 

· apreciază locul şi rolul scriitorului în dezvoltarea literaturii universale;

	3
	Cinghiz Aitmatov, romanul Eşafodul. Date bio-bibliografice. Problematica romanului-avertisment. Decăderea morală în societatea contemporană. Condamnarea ci​nismului şi a cruzimii. Patosul civic al romanului. Particularităţile artistice.
	· citeşte analitic opera;

· determină tema, ideea, pro​blematica romanului; 

· urmăreşte momentele subiectului; 

· caracterizează personajele;

· analizează particularităţile artistice;

· conştientizează mesajul etic şi moral al romanului; 

· apreciază valoarea universală a operei.

	2
	Sistematizarea şi generalizarea cunoştinţelor


Repartizarea orelor: 

literatura română – 38 de ore;  literatura universală – 19 ore;

lucrări de control – 4 ore; discuţii colective – 2 ore; disponibile − 5 ore.

Lista lecturii individuale

1. Lucian Blaga, Cântecul spicelor.
2. Nichita Stănescu, Despre limba română.

3. Ion Barbu, Umanizare.

4. Grigore Vieru, Rădăcina de foc.
5. Nicolae Dabija, Baladă.

6. Vasile Voiculescu, Bivolii.

7. Marin Sorescu, Muzeul satului.

8. Octavian Goga, Lăutarul.

9. Teodor Dreizer, Jenny Gerhardt.
10. Anna Ahmatova, Poemul viclean.
11. Thomas Mann, Mario şi vrăjitorul.

12. Lev Tolstoi, Anna Karenina.
13. Thomas Eliot, poemul Ţara pustie.

14. Ana Blandiana, Dealuri.

15. Nicolae Labiş, Primele iubiri.

16. Ion Druţă, Biserica Albă.

17. Leonida Lari, Ruga de seară.

18. Marin Preda, Viaţa ca o pradă.

19. Grigore Bostan, Moment poetic.

20. Ion Vatamanu, Dorinţa.

21. Vasile Voiculescu, Proza (la alegere).

22. M.A. Bulgakov, Inimă de câine.

23. Ernest Hemingway, Fiesta.

24. Marina Ţvetaeva, Poezii alese.
